tartuNLP/wikipedia-smugri-20251201 huggingface dataset:
Allen &amp; Unwin

Allen &amp; Unwin on kirjapaino ja kirjojen kustantamo joka tunnetaan erityisesti J. R. R. Tolkienin ensimmäisten julkaistujen teosten (Taru Sormusten herrasta ja Hobitti) kustantamisesta. Se on vuonna 2023 Australian johtava riippumaton kustantaja. 
Kustannus- ja emoyhtiön alle kuuluvat nykyisin seuraavat yritykset: Allen &amp; Unwin, Albert Street Books, Crows Nest, JOAN, Murdoch Books ja Pier 9.
Historia.
1914
Stanley (myöhemmin Sir Stanley) Unwin perusti Allen &amp; Unwinin Isossa-Britanniassa vuonna 1914. Yritys kasvoi tasaisesti seuraavien 50 vuoden aikana ja kehitti mainetta yhtenä Ison-Britannian ja maailman johtavista kustantajista, ja sen kirjoittajia olivat muun muassa Bertrand Russell, Thor Heyerdahl ja JRR Tolkien. Ennen toista maailmansotaa ja sen jälkeen yhtiö julkaisi monia maailman johtavia radikaaleja intellektuelleja, mikä on varmistanut Allen &amp; Unwinin jatkuvan maineen kaikkialla englanninkielisessä maailmassa.
1976
Vuonna 1976 Patrick Gallagher saapui Yhdistyneestä kuningaskunnasta perustamaan Allen &amp; Unwinin australialaisen haaran keskittyen aluksi kirjojen luettelon laatimiseen Yhdistyneen kuningaskunnan julkaisuohjelman mukaisesti, pääasiassa yhteiskuntatieteiden ja yleisen tietokirjallisuuden alalla.
Ringkøbingin amt

Rinkøbingin amt on vuosina 1970–2007 läntisessä Jyllannissa toiminut amt, johon kuului 18 kuntaa. Amt lakkautettiin vuonna 2007 osana Tanskan rakenneuudistusta.
Pormestarit.
Amtin pormestari on valittu vuodesta 1970 lähtien. Seuraavat henkilöt toimivat Ringkøbingin amtin pormestareina vuosina 1970–2006:
Viborgin amt

Viborgin amt on vuosina 1793–2007 luoteisessa Jyllannissa toiminut amt, johon kuului 17 kuntaa. Amt lakkautettiin vuonna 2007 osana Tanskan rakenneuudistusta.
Pormestarit.
Amtin pormestari on valittu vuodesta 1970 lähtien. Seuraavat henkilöt toimivat Viborgin amtin pormestareina vuosina 1970–2006:
Tocquevillen ilmiö

Tocquevillen ilmiö tai Tocquevillen paradoksi on historioitsija Alexis de Tocquevillen (1805–1859) mukaan nimetty ilmiö. Se kertoo, että ihmisten sosiaalinen turhautuminen paradoksaalisesti lisääntyy, kun olosuhteet ja mahdollisuudet muuttuvat paremmiksi. Ajatus on ilmaistu Tocquevillen teoksessa "Demokratia Amerikassa" seuraavasti:
Sosiologian klassikko Émile Durkheim (1857–1917) teki myöhemmin saman huomion teoksessaan "Sosiologian metodisäännöt" (1895). Hän totesi, että pyhimysten muodostamassa yhteiskunnassa tultaisiin kohisemaan erilaisista pikkurikkeistä.
Esimerkkejä ilmiöstä.
Alexis de Tocqueville viittasi itse esimerkkiin Ranskan vallankumouksesta 1789, joka puhkesi muutamia vuosikymmeniä kestäneen taloudellisen nousukauden jälkeen.
Rasismi.
Merlin Schaeffer ja Judith Kas havaitsivat 42 tutkimusta koonneessa meta-analyysissa, että parhaiten integroituneet maahanmuuttajat ja heidän jälkeläisensä kokivat muita enemmän syrjintää. Euroopan unionin (FRA) tutkimuksessa vuonna 2018 todettiin, että 12 jäsenvaltion joukosta Afrikasta peräisin olevat maahanmuuttajat ilmoittivat Suomessa muita useammin rasistisesta häirinnästä. Tulosta on pidetty todisteena siitä, että Suomi on Euroopan unionin rasistisin maa, mutta Tocquevillen ilmiö antaa myös toisen tulkintamahdollisuuden. Myös romaneilla on Suomessa enemmän syrjintäkokemuksia kuin esimerkiksi Unkarissa tai Kreikassa. Romaniasiain neuvottelukunnan pääsihteeri Janette Grönfors on toisaalta todennut, että "Suomi on ehdottomasti Euroopan paras maa romaneille".
Sukupuolten tasa-arvo.
Sukupuolten tasa-arvoa koskeva debatti on lisääntynyt sen jälkeen, kun tasa-arvo on parantunut. Tasa-arvon puutteesta valitettiin vain vähän 50 vuotta sitten, jolloin erot olivat nykyistä suurempia.
Kulttuurinen omiminen.
Kulttuurinen omiminen tai kulttuurinen appropriaatio() tarkoittaa epäeettisenä pidettyä tekoa, jossa ”etuoikeutetun” ryhmän jäsen ottaa käyttöönsä toiseen ryhmään kuuluvan identiteetin ominaisuuksia tai kulttuurisia tuotteita. On alettu keskustella vähemmistöön kuuluvien henkilöiden oikeudesta siihen, että heitä esitetään taiteessa heidän omilla ehdoillaan. On pohdittu, onko eettisesti oikein, että näyttelijä muuntautuu fyysisesti toisen ihmisryhmän edustajaksi tai toiseksi henkilöksi (esimerkiksi blackface tai nenäproteesi).
Mykola Andrusiv

Mykola Ivanovytš Andrusiv, (19. joulukuuta 1861 Odessa – 27. huhtikuuta 1924 Praha, Tšekkoslovakia) oli ukrainalainen maantieteilijä ja paleontologi. Hän oli Tarton ja Kiovan yliopiston professori 1905–1912, Venäjän tiedeakatemian täysjäsen ja vuodesta 1920 Ukrainan tiedeakatemian täysjäsen. Andrusivin merkittävimmät työt käsittelevät Krimin, Kaukasian ja Transkaspian alueiden neogeenikauden stratigrafiaa ja paleontologiaa. Hän kehitti Pontisen aron neogeenikauden stratigraafista mallia, laati paleografisia karttoja Mustanmeren altaasta neogeenikaudella ja antopogeenikaudella ja määritteli, että Mustanmerenallas oli rikkivedyn saastuttama.
Andrusivin työn perinnöllä on ollut merkitystä öljykenttien löytämisessä uusilta alueilta.
Pohjois-Jyllannin amt

Pohjois-Jyllannin amt () on vuosina 1970–2007 pohjoisessa Jyllannissa toiminut amt, johon kuului 27 kuntaa. Amt lakkautettiin vuonna 2007 osana Tanskan rakenneuudistusta.
Pormestarit.
Amtin pormestari on valittu vuodesta 1970 lähtien. Seuraavat henkilöt toimivat Pohjois-Jyllannin amtin pormestareina vuosina 1970–2006:
Aarhusin amt

Aarhusin amt () on vuosina 1793–2007 itäisessä Jyllannissa toiminut amt, johon kuului 26 kuntaa. Amt lakkautettiin vuonna 2007 osana Tanskan rakenneuudistusta.
Pormestarit.
Amtin pormestari on valittu vuodesta 1970 lähtien. Seuraavat henkilöt toimivat Aarhusin amtin pormestareina vuosina 1970–2006:
Jan Černý (ralliautoilija)

Jan Černý (s. 6. kesäkuuta 1990) on tšekkiläinen ralliautoilija. Hän ajaa WRC3-sarjassa ja rallin EM-sarjassa kartanlukijanaan Petr Černohorský. Hän on moninkertainen Tšekin rallisarjan mestari. Vuonna 2022 hän sijoittui WRC3-sarjassa kolmanneksi Lauri Joonan ja Sami Pajarin jälkeen. Sarjan kauden päättäneessa Katalonian rallissa Černý sai 10 sekunnin aikasakon myöhästymisestä aikatarkastukseen, jolloin Joona voitti kilpailun. Černý voitti ensimmäisen kilpailunsa WRC2-luokassa Keski-Euroopan rallissa 2025.
Steenin I hallitus

Steenin I hallitus oli Norjan hallitus 6. maaliskuuta 1891 – 2. toukokuuta 1893. Se koostui pelkästään Venstrestä.
Ministerit.
Pääministeri
Valtiovarainministeri
Pääministeri Tukholmassa
Oikeusministeri
Tilintarkastusministeri
Sisäministeri
Kirkko- ja opetusministeri
Puolustusministeri
Työministeri
Pro ecclesia -mitali

Pro ecclesia -mitali on Suomen evankelis-luterilaisen kirkon jakama kunnianosoitus. Kunniamerkin on suunnitellut taiteilija Mauno Honkanen vuonna 2004. Kunnianosoitusta jaetaan suurin piirtein viisi vuodessa. Mitalin voi saada sellainen henkilö, joka on ansioitunut kirkon työssä joko seurakunnan, hiippakunnan tai valtakunnan tasolla. Mitalia jakaa kirkkohallitus, jonka alaisuudessa toimii erillinen kunnianosoitusten toimikunta.
Ford Fiesta Rally2

Ford Fiesta Rally2 (alun perin Ford Fiesta R5 Mk. II) on M-Sportin kehittämä Rally2-luokan ralliauto. Auto on julkaistu vuonna 2020 seuraajana M-Sportin Ford Fiesta R5:lle. Auton suunnittelu ja kehitys alkoi tammikuussa 2018.
Auton aerodynamiikkaa on parannettu vuonna 2022 ja runkoa on parannettu vuonna 2023. Päivitetty versio autosta tulee Keski-Euroopan MM-rallissa 18 kuukauden työn jälkeen kun FIA:n homologaatio valmistuu. Autoon on kehitetty muun muassa uusi takajousitus ja uudet iskunvaimentimet.
Hyundai i20 N Rally2

Hyundai i20 N Rally2 on Hyundai Motorsportin Rally2-luokan ralliauto, joka on seuraaja Hyundai i20 R5 -autolle. Auto on esitelty lokakuussa 2020. Auton ensimmäinen kilpailu oli Ypres-ralli elokuussa 2021.
Autossa 1,6-litrainen turboahdettu moottori, jossa on suoraruiskutus. Moottori tuottaa 290 hevosvoimaa tehoa ja 420 Nm vääntöä. Autossa on viisivaihteinen sekventiaalinen vaihteisto ja neliveto. Auto painaa .
Hyundai on kertonut elokuussa 2024, ettei ole jatkamassa Rally2-auton kehitystä koska i20-mallin tuotanto loppuu ja sääntökausi on päättymässä.
UCI World Tour 2021

UCI World Tour 2021 oli yhdestoista kausi, jolloin maantiepyöräilyn miesten korkeimman kategorian kilpailut kuuluivat UCI World Tour -sarjaan. Kausi alkoi UAE Tourilla helmikuun 21. päivä ja päättyi Lombardian ympäriajoon 9. lokakuuta 2021. Sarjassa oli alunperin tarkoitus olla 35 eri kilpailua, mutta koronaviruspandemian vuoksi osa kilpailuista jouduttiin perumaan tai siirtämään. Lopulta kilpailuja järjestettiin kaikkiaan 29, joista osa tavallista poikkeavana päivämääränä. Esimerkiksi kevään klassikkokilpailuihin lukeutuvat Pariisi–Roubaix ja Eschborn–Frankfurt jouduttiin järjestämään syksyllä. 
Joukkueet.
UCI WorldTeam -joukkueet kaudella 2021.
Volkswagen Polo GTI R5

Volkswagen Polo GTI R5 on Volkswagen Motorsportin R5-luokan ralliauto, joka on Volkswagenin ensimmäinen ralliauto menestyksekkään Volkswagen Polo R WRC:n jälkeen. Auton ensimmäinen kilpailu oli Katalonian rallissa vuonna 2018 Petter Solbergin ajamana. Auto painaa , autossa on turboahdettu 1,6-litrainen nelisylinterinen moottori, jossa on suoraruiskutus. Moottori tuottaa 272 hevosvoimaa tehoa ja 400 Nm vääntöä. Autossa on viisivaihteinen sekventiaalinen vaihteisto ja neliveto.
Nikolai Šipov

Nikolai Nikolajevitš Šipov (; 29. maaliskuuta 1846 – 28. maaliskuuta 1911 Pietari) oli venäläinen jalkaväenkenraali, joka toimi Suomen kenraalikuvernöörin apulaisena vuosina 1899–1902.
Elämäkerta.
Šipov valmistui keisarillisesta Aleksanterin lyseosta vuonna 1865, suoritti upseeritutkinnon ja aloitti sotilasuransa kornettina Henkikaartin Chevalierkaartissa vuonna 1866. Hän siirtyi komentamaan 13. rakuunarykmenttiä Turkin sodan aikana vuonna 1878. Vuosina 1881–1884 hän komensi Chevalierkaartia ja osallistui tässä ominaisuudessa keisari Aleksanteri III:n kruunajaisiin. Šipov oli vuosina 1885–1893 Uralin kasakoiden atamaanina ja samalla Uralskin alueen sotilaskuvernöörinä. Hän auttoi kehittämään alueen taloutta ja pani alulle Uralskiin johtavan rautatien rakentamisen. Šipov oli Henkikaartin 1. ratsuväkidivisoonan komentajana vuosina 1893–1896 ja sen jälkeen Henkikaartin komentajan, suuriruhtinas Vladimir Aleksandrovitšin erikoistehtävissä. Hänet ylennettiin kenraalimajuriksi 1883 ja kenraaliluutnantiksi 1894.
Šipov nimitettiin Suomen kenraalikuvernöörin apulaiseksi maaliskuussa 1899. Suomalaiset toivoivat hänen hillitsevän kenraalikuvernööri Nikolai Bobrikovia, mutta hän osoittautui Bobrikovin ohjeiden uskolliseksi toimeenpanijaksi. Hän oli puheenjohtajana useissa Bobrikovin aloitteesta perustetuissa komiteoissa: vuonna 1899 asetetuissa lehdistösensuurikomiteassa ja komissiossa, joka pohti senaatin toimivallan rajoittamista, vuonna 1901 asetetussa tilattoman väestön kysymystä ratkoneessa komiteassa sekä vuonna 1902 asetetussa työryhmässä, jonka ehdotuksesta postilaitokselle annettiin valtuudet avata mitä tahansa epäilyttäviä lähetyksiä. Šipov joutui eroamaan tehtävästään maaliskuussa 1902 astman vuoksi.
Šipovin kerrottiin menettäneen suuren omaisuuden uhkapeleissä.
Suomen-kautensa jälkeen Šipov nimitettiin Venäjän sotaneuvostoon vuonna 1902. Hänet ylennettiin jalkaväenkenraaliksi vuonna 1904 ja kenraaliadjutantiksi vuonna 1906. Hänet nimitettiin tammikuussa 1911 Venäjän valtakunnanneuvostoon, mutta hän kuoli pari kuukautta myöhemmin astmaan.
Šipovin samanniminen poika oli kenraalimajuri Venäjän armeijassa.
Akropolis-ralli 1979

Akropolis-ralli 1979 (viralliselta nimeltään "26. Acropolis Rally") oli rallin maailmanmestaruussarjan kilpailu kaudella 1979. Kilpailu järjestettiin 28. – 31. toukokuuta 1979. Kilpailu oli kauden viides ja erikoiskokeiden yhteispituus oli (suunniteltu pituus oli ).
Kilpailuun ilmoittautui 174 autokuntaa, joista 153 lähti kilpailuun ja 20 pääsi maaliin. 
Kilpailun aikataulu oli niin tiukka, että kukaan kilpailijoista ei selvinnyt ilman aikasakkoja. Autot lähtivät reitille minuutin välein, joka johtii näkyvyysongelmiin pölyn vuoksi.
Eileen Joyce

Eileen Alannah Joyce (21. marraskuuta 1908 Zeehan, Tasmania – 25. maaliskuuta 1991 Westerham, Englanti) oli australialainen pianisti.
Joycen äiti oli espanjalainen ja isä irlantilainen. Hän varttui lähellä Boulderin kaupunkia Länsi-Australiassa ja sai varhaisimman koulutuksensa pianonsoitossa äidiltään. Joyce lähetettiin Loreton luostariin saamaan lisää oppia pianonsoitossa. Tämän jälkeen hän opiskeli kolmen vuoden ajan Leipzigissa. Hänen opettajinaan Saksassa toimiva Max Pauer ja Robert Teichmüller, minkä lisäksi hän osallistui Berliinissä Artur Schnabelin mestarikursseille. Leipzigista Joyce suuntasi Lontooseen, jossa hän sai vielä opetusta Adelina de Laralta ja Tobias Matthaylta. Albert Coatesin ehdotuksesta Joyce otti yhteyttä Henry Woodiin. Tämän tuloksena hän pääsi pitämään Lontoon- ja Promsin-debyyttinsä Queen's Hallissa 6. syyskuuta 1930 tulkitsemalla Sergei Prokofjevin kolmannen pianokonserton. Joyce kutsuttiin tulevina vuosina takaisin Proms-festivaalille, jossa hän esitti Ludwig van Beethovenin toisen ja Dmitri Šostakovitšin ensimmäisen pianokonserton sekä Ferruccio Busonin "Indianische Fantasien". Joyce oli ensimmäinen Isossa-Britanniassa Šostakovitšin ensimmäisen (1936) ja toisen pianokonserton (1958) esittänyt pianisti.
Joyce loi pitkän ja menestyksekkään uran esiintyjänä. Hänen ohjelmistoonsa kuului vähintään 70 konserttoa. Näihin kuului teoksia aiemmin mainittujen lisäksi muiden muassa Frédéric Chopinilta, John Irelandilta, Nikolai Rimski-Korsakovilta, Pjotr Tšaikovskilta, Edvard Griegiltä, Johannes Brahmsilta, Robert Schumannilta ja Sergei Rahmaninovilta. Joyce kiersi laajalti esiintyen muun muassa Helsingissä ja Brasiliassa. Suuren osan varhaisesta urastaan hän keskittyi aikansa pianomusiikin tulkitsemiseen. Hänen ohjelmistoonsa ei kuitenkaan kuulunut Prokofjevilta muita konserttoja kolmannen lisäksi eikä esimerkiksi Wienin toisen koulukunnan säveltäjien tai Béla Bartókin teoksia. Joyce sisällytti ohjelmistoonsa brittisäveltäjien teoksia. Näiden joukossa olivat John Irelandin lisäksi Arthur Bliss, Herbert Howells ja Alan Rawsthorne. Bliss ja Georg Malcolm sävelsivät Joycea varten uusia teoksia. Joyce teki lisäksi esiintymisiä elokuvissa, kuten "Seitsemäs huntu" ja "Lyhyt onni".
Joyce jäi konserttiesiintyjänä eläkkeelle vuonna 1962, mutta teki vielä yhden esiintymisen Royal Albert Hallissa vuonna 1967 tulkitsemalla Rahmaninovin toisen pianokonserton Anatole Fistoularin johtaman Royal Philharmonic Orchestran kanssa. Joycelta on säilynyt BBC:lle tehtyjä tallenteita. Lisäksi hän levytti tuotteliaasti Parlophonelle 1930-luvulla, noin vuodesta 1940 Columbialle ja 1940-luvun puolestavälistä Deccalle. Levytysten joukossa on niin soolo-ohjelmistoa ja kamarimusiikkia kuin konserttojakin. 1950-luvun paikkeilla Joyce kiinnostui cembalosta, jolle myös teki levytyksiä. Joyce kaatui tapaturmaisesti 24. maaliskuuta 1991 ja kuoli seuraavana päivänä sairaalassa. Hän eli viimeiset vuosikymmenensä pitkälti unohdettuna.
Škoda Fabia RS Rally2

Škoda Fabia RS Rally2 on Škoda Motorsportin valmistama Rally2-luokan ralliauto. Autossa on 1,6-litrainen turboahdettu moottori. Autossa on viisivaihteinen sekventiaalinen vaihteisto ja neliveto. Moottori tuottaa 289 hevosvoimaa tehoa ja 430 Nm vääntöä. Auto esiteltiin kesäkuussa 2022 korvaamaan menestyksekkäät R5-luokan edeltäneet mallit.
Kehitys.
Edeltävään malliin verrattuna autossa on uusi moottori, jossa on useita eroja aiempaan. Kehityksen aikana autoa testattiin asfaltilla, soralla ja lumella vuoden aikana Euroopassa. Autoa testattiin Tšekissä, Ranskassa, Italiassa, Kroatiassa, Saksassa, Belgiassa, Espanjassa ja Suomessa. Auton testaamiseen osallistuivat Andreas Mikkelsen, Kris Meeke, Emil Lindholm ja Jan Kopecký.
Erot sarjatuotantomalliin.
Ralliversion kori on peräisin sarjatuotetusta versiosta sääntöjen mukaan, mutta koriin vaihdetaan puskurit, lokasuojien levikkeet, peilit, spoilerit aerodynamiikkaa varten ja nelivetoa varten lattiaan tehdään kardaanitunneli. Avattavat ikkunat vaihdetaan kiinteiksi polykarbonaattisiksi, joissa on saranoitu tuuletus. Konepelti sekä takaluukku kiinnitetään pakollisella lukituksella. Iskunvaimennus takana muutetaan sääntöjen mukaiseksi McPherson-tyyppiseksi. Jarrut vaihdetaan jäähdytetyiksi monimäntäisiksi ja vaihteistoksi vaihdetaan viisivaihteinen sekventiaalinen vaihteisto. Sisälle asennetaan turvakehikko ja istuimet sekä turvavyöt vaihdetaan. Mittaristo, käsijarrukahva sekä polkimet muutetaan.
Peittokoodi

Peittokoodi on koodausteoriassa joukko elementtejä (kutsutaan koodisanoiksi) tilassa, jonka ominaisuus on, että tilan jokainen elementti on kiinteän etäisyyden päässä jostakin koodisanasta.
Määrittely.
Olkoon formula_1, formula_2, formula_3 kokonaislukuja.
Koodia formula_4 yli aakkoston "Q" kooltaan |"Q"| = "q" kutsutaan "q" "R" -peittäväksi koodiksi pituudeltaan "n", jos jokaiselle sanalle formula_5 on olemassa sellainen koodisana formula_6, että Hammingin etäisyys formula_7.
Toisin sanoen, pallot tai säteet tai rook-domainit halkaisijaltaan "R" Hamming-mitan suhteen "C":n koodisanojen ympärillä täytyy tyhjentää rajallisen metrisen avaruuden formula_8. Koodin "C" peittävä säde on pienin "R" siten että "C" on "R"-peittävä. Jokainen täydellinen koodi on minimikokoinen peittokoodi.
Esimerkki.
"C" = {0134,0223,1402,1431,1444,2123,2234,3002,3310,4010,4341} on 5-ary 2-peittävä neljän merkin pituinen koodi.
Erityinen tapaus on jalkapallopelien pooli-ongelma, joka perustuu jalkapallovedonlyöntiin, jossa tavoitteena on saada aikaan "n" jalkapallo-ottelun vedonlyöntijärjestelmä, jossa lopputuloksesta riippumatta on korkeintaan "R" 'häviötä'. Siten n:lle ottelulle, joissa on korkeintaan yksi 'häviö', etsitään kolminkertaista peittoa, "K"3("n",1).
Peittävyysongelma.
Pienimmän koon määrittely formula_9 pituuden "n" peittävälle koodille "q"-ary "R" on erittäin kova ongelma. Monissa tapauksissa vain ylä- ja alarajat tunnetaan, ja niiden välillä on suuri ero. Jokainen peittävän koodin rakenne antaa ylärajan "K""q"("n", "R"). Alarajat sisältävät pallon peittävän rajan ja Rodemichin rajat formula_10 ja formula_11. Peittävyysongelma liittyy läheisesti pakkausongelmaan formula_8, joka on enimmäiskoon määrittäminen "q"-ary "e"- virheenkorjauskoodi pituudella "n".
Sovelluksia.
Standardointi koodien peittämiseksi luettelee seuraavat sovellukset .
Kempower

Kempower on suomalainen yritys, joka valmistaa sähköajoneuvojen pikalatauslaitteita.
Kempowerilla on yhteensä kolme tuotantolaitosta. Lahdessa on kaksi tehdasta, joissa on yhteensä lähes 14 000 m2 tuotanto-, laboratorio- ja toimitilaa. Toinen näistä on entisessä Scanian bussitehtaassa. Vuoden 2023 lopulla Kempower avasi uuden tehtaan Pohjois-Carolinan Durhamissa.
Kempin suvun omistama Kemppi Group omistaa Kempowerista lähes 70 prosenttia. Kemppi Group omistaa myös hitsauslaitteita valmistavan Kempin. Kempower Oyj rekisteröitiin 2017. Yritys aloitti toimintansa 2018.
Kempower listautui Helsingin pörssin First North -kasvuyhtiölistalle joulukuussa 2021. Vuonna 2024 yhtiön osake siirtyi pörssilistalle 
Yrityksen toimitusjohtaja on 2. kesäkuuta 2025 asti Tomi Ristimäki. Kesäkuussa 2025 toimitusjohtaja aloittaa Bhasker Kaushal, joka on erikoistunut kansainvälisten tuotantoketjujen johtamiseen. Hän on toiminut monikansallisissa yrityksissä useissa rooleissa johtotehtävissä.
Černý

Černý tai Cerny on muun muassa seuraavien henkilöiden sukunimi:
Bergenin kaupunginkirjasto

Bergenin kaupunginkirjasto (norj. "Bergen Offentlige Bibliotek", lyh. "BOB") on Bergenissä sijaitseva Norjan toiseksi suurin kunnallinen kirjasto. Laitos perustettiin vuonna 1874. Bergenin keskustassa sijaitseva päärakennus valmistui vuonna 1917 ja sen suunnitteli Olaf Nordhagen. Sen lisäksi kirjastolla on yhdeksän sivukirjastoa.
Vuonna 2008 kirjaston kokoelmiin kuului noin 700 000 kirjaa, 880 sanoma- tai aikakauslehteä, 35 000 nuotit ja 11 000 äänitettä. Kirjastossa on kaupunginhistoriallinen erikoiskokoelma, johon on koottu kaikki Bergenissä vuosina 1721–1900 julkaistut tekstit. Lisäksi Edvard Grieg testamenttasi oman yksityiskirjastonsa kirjastolle.
Byparken

Byparken on Bergenin keskustassa sijaitseva kaupunkipuisto. Sen pinta-ala on noin 7,2 hehtaaria. Byparken perustettiin vuoden 1855 kaupunkipalon jälkeen, ja se oli Bergenin ensimmäinen julkinen puisto. Puiston keskellä on Lille Lungegårdsvann -niminen lampi. Byparkenin länsiosassa on torimainen Festplassen-aukio, ja sen vieressä viheralue, jossa on Edvard Griegiä esittävä patsas ja Harald Sæverudin muistomerkki.
Raymond Oliver

Raymond Oliver (1909–1990) oli ranskalainen kokki, jota pidettiin alalla yhtenä maailman parhaista. Hän omisti "Le Grand Véfour" -ravintolan, joka sai kolme Michelinin tähteä. Ravintola oli monien julkisuuden henkilöiden suosiossa. Oliver jäi eläkkeelle vasta 75-vuotiaana, kun ravintolaan oli tehty terrori-isku.
Oliver keräsi vanhoja ruokakirjoja ja julkaisi itse 30 teosta. Hän isännöi televisiossa ruokaohjelmaa ja toimi kokkikilpailun tuomarina.
Skärgård – saaristo – Archipelago &amp; Myrskyluodon Maija

Skärgård – saaristo – Archipelago &amp; Myrskyluodon Maija on Lasse Mårtensonin kuudes studioalbumi, joka julkaistiin vuonna 1977. Albumi sisältää takakannen mukaan "sävelkuvia Saaristomeren 15 000 saaresta" ja musiikkia Åke Lindmanin televisiosarjasta Myrskyluodon Maija".
Albumi julkaistiin vinyylilevynä ja C-kasettina Suomessa vuonna 1977. Ruotsissa albumi julkaistiin ensimmäistä kertaa vinyylilevynä seuraavana vuonna 1978. Suomessa albumista julkaistiin uusintapainos vinyylilevynä Kerberosin toimesta vuonna 1982 ja siitä kuuden vuoden päästä vuonna 1988 julkaistiin ensimmäinen CD-painos. Vuonna 1995 Fazer Records julkaisi albumin uudestaan CD-levynä.
Albumi ylitti kultalevyrajan vuonna 1978 ja sitä on myyty 26 000 kappaletta.
Kappaleet.
Kaikki kappaleet säveltänyt ja sovittanut Lasse Mårtenson, ellei toisin mainita.
Kubanin valtionyliopisto

Kubanin valtionyliopisto () on venäläinen julkinen yliopisto Krasnodarissa. Se on yksi Etelä-Venäjän suurimmista ja vanhimmista yliopistoista.
Yliopisto perustettiin vuonna 1920 Krasnodarissa. Sen ensimmäinen valittu rehtori oli Nikandr Marks, Venäjän keisarillisen armeijan entinen kenraali, historioitsija ja muinaisvenäläisen paleografian asiantuntija.
Vuonna 1994 yliopisto tunnustettiin yhdeksi Venäjän johtavista korkeakouluista.
Vuosina 2004 ja 2005 yliopisto sijoittui Venäjän sadan parhaan korkeakoulun joukkoon ja sai eurooppalaisen laatumitalin.
Vuonna 2008 Krasnodarin alueellisen opetusministeriön entinen johtaja Mihail Astapov nimitettiin yliopiston rehtoriksi.
Kubanin valtionyliopisto on kouluttanut ulkomaisia ammattilaisia vuodesta 1970 lähtien. Sen ulkomaiset tutkinnon suorittaneet tulevat yli 120 maasta. Nykyään yliopisto kouluttaa edelleen opiskelijoita Aasiasta, Amerikasta, Afrikasta ja Euroopasta.
Belaruskaja Hrada

Belaruskaja Hrada on Valko-Venäjän korkein rinnealue. Se ulottu maan koillisosasta pääkaupungin Minskin seudulle, mistä saa alkunsa Minskin ympärillä sijaitseva ylänköalue. Rinneketju on kaikkiaan 500 km pitkä. Korkein kukkula, Dzjaržynsk on 345 metriä korkea, kun mäkien keskimääräinen korkeus on noin 250 metriä. Rinnealueen osa-alueita ovat muun muassa Hrodna, Vaukavyski ja Navahrudak.
Grand Theft Auto Online

Grand Theft Auto Online (GTA Online) on Rockstar Gamesin lokakuussa 2013 julkaisema toimintaseikkailupeli, joka on moninpeli jota voi pelata Grand Theft Auto V:n kautta. Se usein sekoitetaan GTA V:n lisäosaksi mutta Rockstar Games pitää sitä erillisenä pelinä ja siksi se täytyy PlayStation 5 ja Xbox Series -konsoleilla ostaa erikseen. Yhdelle palvelimelle mahtuu korkeintaan 30 pelaajaa. Peli on yksi Steamin pelatuimpia, ja Rockstar Gamesin mukaan sitä on pelattu yli 224:ssä eri maassa.
Pelaaminen.
Kuten "GTA V:n" yksinpelimaailmakin, moninpelin pelialueena toimii kuvitteellinen San Andreasin osavaltio. Pelaaja voi luoda oman hahmon, joka esiintyy mykkänä. Pelialueella on monta erilaista tehtävätyyppiä, joista yleisimmät ovat ajokilpailut, taistelut ja ryöstöt. Pelissä esiintyviä ryöstöjä valmistellaan usein monissa erillisissä tehtävissä. Tehtäviä suorittamalla pelaaja saa kokemuspisteitä, joilla hän nousee paremmalle tasolle.
Historia.
Moninpelitila julkaistiin kaksi viikkoa yksinpelitilan jälkeen. Sen julkaisun aikana monet pelaajat eivät päässeet palvelimille eikä peli ladannut. Ongelmaa jatkui toista viikkoa, kunnes pelin korjaukset onnistuivat.
Rockstar ilmoitti vuoden 2015 syyskuussa lopettavansa päivitykset "Onlinen" PlayStation 3- ja Xbox 360 -versioille. Nämä versiot saivat viimeisen päivityksensä 15. syyskuuta. Näiden versioiden palvelimet lopulta suljettiin 16. joulukuuta 2021.
Global Greens

Global Greens on kansainvälinen poliittinen internationaali, joka toimii vihreiden puolueiden, ajatushautomojen, parlamentaarikkojen ja säätiöiden maailmanlaajuisena kattojärjestönä. Verkostoon kuuluu yli 100 järjestöä. Järjestö ilmoittaa tavoittelevansa ekologista viisautta, sosiaalista oikeudenmukaisuutta, osallistavaa demokratiaa, väkivallattomuutta, kestävyyttä ja monimuotoisuuden kunnioittamista.
Decatur (Georgia)

Decatur () on kaupunki Atlantan metropolialueella Yhdysvaltojen Georgian osavaltiossa. Se on DeKalbin piirikunnan hallintokaupunki, jonka keskusta sijaitsee noin kahdeksan kilometriä itäkoilliseen Atlantan keskustasta. Vuoden 2020 väestönlaskennassa Decaturissa oli 24 928 asukasta.
Decaturissa on kolme MARTA-metroasemaa: Decatur, East Lake ja Avondale.
Decaturissa sijaitsevat naisille tarkoitettu Agnes Scott College ja pappisseminaari Columbia Theological Seminary, jotka molemmat ovat sidoksissa presbyteeriseen kirkkoon. Kolmas korkeakoulu kaupungissa on Georgian osavaltionyliopistoon kuuluva Perimeter College. DeKalbin piirikunnassa sijaitsee arvostettu yksityinen Emory University.
Decaturissa ovat syntyneet Yhdysvaltojen ensimmäinen naissenaattori Rebecca Latimer Felton, R.E.M.-yhtyeen keulahahmo Michael Stipe, näyttelijä ja koomikko Jan Hooks, rhythm and blues -laulaja Keri Hilson, pikajuoksija ja olympiavoittaja Gwen Torrence ja pituushyppääjä Dwight Phillips.
Lentokenttäpoliisi

Lentokenttäpoliisi on poliisiyksikkö, jonka tehtävä on järjestyksestä ja turvallisuudesta vastaaminen lentoasemilla. Sen tehtäviin kuuluu yleensä myös muunlaisissa hätätilanteissa auttamista, liikenteenohjausta ja matkustajien opastamista. Lentokenttäpoliisi voi olla itsenäinen viranomainen tai paikallisen poliisilaitoksen alainen yksikkö. 
Suomessa Helsinki-Vantaan lentoaseman poliisista vastaa Itä-Uudenmaan poliisilaitos. 2000-luvulla lentokenttäpoliisit ympäri maailman ovat olleet usein konepistoolein tai rynnäkkökiväärein aseistettuja terrorismin johdosta. Myös Suomessa konepistooleita on ollut Helsinki-Vantaalla partioivien poliisien mukana ainakin vuodesta 2017 lähtien. 
Muita lentokentillä usein olevia turvallisuustahoja ovat esimerkiksi tulli- ja rajaviranomaiset.
Marmaverken

Marmaverken on taajama Söderhamnin kunnassa Ruotsin Gävleborgin läänissä. Vuonna 2020 taajamassa oli 343 asukasta.
Marmen-järven pohjoisrannalle syntynyt teollisuusyhdyskunta sai alkunsa vuonna 1855 käynnistyneestä sahalaitoksesta. Vuonna 1929 paikkakunnalle valmistui sulfiittisellutehdas, jota arveltiin tuolloin Euroopan tai jopa koko maailman suurimmaksi 60 000 tonnin vuosituotannollaan ja 350 työntekijällään. Tehtaan yhdisti Vallvikin satamaan Pohjanlahden rannalla lähes 19 kilometrin mittainen köysirata, jolla siirrettiin sellupaaleja satamaan sekä hiiltä ja glaubersuolaa ja muita raaka-aineita satamasta tehtaaseen. Köysirata oli käytössä 1950-luvun loppuun, kunnes se purettiin ja siirryttiin maakuljetuksiin. 1970-luvulle tultaessa puutavaran kuljetus tehtaaseen siirrettiin uittomenetelmästä rautateille suomalaiselta Lokomolta tilatuin veturein. Sellutehtaan toiminta loppui 1989.
Ådalenin laukauksina tunnettu välikohtaus Ruotsin armeijan ja mielenosoittajien välillä toukokuussa 1931 sai alkunsa Marmaverkenin sellutehtaan palkanalennuksista ja niistä seuranneesta paperityöläisten lakosta.
Sokerikko

Sokerikko on pieni, usein kannellinen, kulho tai astia, joka on tarkoitettu sokerin tai sokeripalojen säilyttämiseen ja tarjoiluun. Se on kahvi- ja teeastiaston osana kermakon pari.
Sokerikko on nykyään yleensä tehty posliinista, lasista tai ruostumattomasta teräksestä. Muita raaka-aineita ovat mm. tina, uushopea ja hopea.
Jacob Otto Lange

Jacob Otto Lange (12. marraskuuta 1833 Stavanger – 26. toukokuuta 1902 Kristiania) oli norjalainen poliitikko. Hän istui suurkäräjillä vuosina 1877–1879 ja 1883–1891 sekä toimi Norjan tilintarkastusministerinä 1892–1893.
Henri Temianka

Henri Temianka (19. marraskuuta 1906 Greenock, Skotlanti – 7. marraskuuta 1992 Los Angeles, Kalifornia, Yhdysvallat) oli brittiläissyntyinen, vuonna 1945 Yhdysvaltain kansalaisuuden saanut viulisti ja kapellimestari.
Temianka opiskeli Berliinissä ja Pariisissa opettajinaan Willy Hess ja Jules Boucherit. Myöhemmin hän sai opetusta Carl Fleschiltä Curtis Institutessa Philadelphiassa, jossa hänelle opetti lisäksi orkesterinjohtoa Artur Rodziński. Temianka teki New Yorkin -debyyttinsä Town Hallissa vuonna 1928. Vuonna 1935 hän sai kolmannen palkinnon kansainvälisessä Henryk Wieniawski -viulukilpailussa. Ensimmäiseksi sijoittui Ginette Neveu ja toiseksi David Oistrah. Temianka toimi vuosina 1937–1938 Royal Scottish National Orchestran ja vuosina 1940–1941 Pittsburghin sinfoniaorkesterin konserttimestarina. Hän omistautui kuitenkin eniten solistiselle uralleen. Vuonna Temianka perusti Paganini Quartetin, jonka kanssa hän muun muassa kantaesitti teoksia Darius Milhaud'lta, Mario Castelnuovo-Tedescolta ja Benjamin Leesilta. Paganini Quartet esiintyi vuoteen 1966 saakka. Temianka perusti 1960-luvun alussa California Chamber Symphonyn, joka kantaesitti muiden muassa Gian Carlo Menottin, Carlos Chávezin, Malcolm Arnoldin, Alberto Ginasteran ja Aaron Coplandin teoksia.
Temianka teki opetustyötä Kalifornian yliopistossa (Santa Barbara) vuosina 1960–1964 ja California State Universityssa (Long Beach) 1964–1976. Lisäksi hän piti mestarikursseja useissa yliopistoissa. Temianka kirjoitti toistasataa artikkelia lukuisiin julkaisuihin ja julkaisi vuonna 1973 omaelämäkerrallisen teoksen "Facing the Music". Temianka kuoli kotonaan Los Angelesissa syövän komplikaatioihin marraskuussa 1992. Hänellä oli vaimo ja kaksi poikaa.
Gösta Nordgren

Karl Gösta "Snoddas" Nordgren (30. joulukuuta 1926 Arbrå – 18. helmikuuta 1981 Vänersborg) oli ruotsalainen laulaja. Hän pelasi jääpalloa Bollnäs GIF -joukkueessa ja oli tammikuussa 1952 vieraana Lennart Hylandin "Karusellen"-radio-ohjelmassa. Hän esitti laulun "Flottarkärlek", josta tuli hitti, ja hän nousi suosituksi artistiksi. Nordgren näytteli myös elokuvissa.
Bielle

Bielle on kunta Lounais-Ranskassa Pyrénées-Atlantiquesin departementissa Uuden-Akvitanian alueella. Se sijaitsee noin 24 kilometriä Oloron-Sainte-Marien kaupungista kaakkoon.
Goottilainen Saint-Vivienin kirkko rakennettiin 1400- ja 1500-luvuilla. Kirkon rakentamiseen on käytetty roomalaisen rakennuksen materiaaleja, kuten kuoria kehystävät neljä marmoripylvästä.
Beyrède-Jumet-Camous

Beyrède-Jumet-Camous (oksitaaniksi: "Veireda, Jumet e Camors") on kunta Lounais-Ranskassa Hautes-Pyrénées'n departementissa Oksitanian alueella. Se sijaitsee Nestejoen varrella, noin 32 kilometriä Bagnères-de-Bigorren kaupungista kaakkoon.
Kunta muodostettiin 1. tammikuuta 2019, jolloin kaksi kuntaa Beyrède-Jumet ja Camous yhdistyivät.
Beyrèden marmorilouhoksilta louhittiin Ludvig XIV:n ja Ludvig XV:n hallituskausilla raaka-ainetta Versailles’n palatsin tulisijojen rakentamiseen.
Monte Carlo -ralli 1999

Monte Carlo -ralli 1999 (viralliselta nimeltään "67. Rallye Automobile de Monte-Carlo") oli rallin maailmanmestaruussarjan kilpailu kaudella 1999. Kilpailu ajettiin 18. – 20. tammikuuta 1999. Kilpailu oli kauden ensimmäinen ja kilpailussa oli 14 erikoiskoetta.
Kilpailun voitti Tommi Mäkinen Mitsubishillä, joka oli Mitsubishille ensimmäinen Monte Carlo -rallin voitto. Edellinen suomalaisvoittaja Monte Carlon rallissa oli Henri Toivonen vuonna 1986.
Virkailijat estivät Ford Racing Europen Ford Focus WRC -autojen osallistumisen kilpailuun koska vesipumppujen koko ja sijainti ei ollut sääntöjen mukainen. Autot osallistuivat kilpailuun vetoomuksen alaisina, mutta FIA totesi myöhemmin eston asianmukaiseksi ja näiden kahden auton tulokset mitätöitiin. Kilpailu oli uuden auton debyytti ja Colin McRae olisi sijoittunut kolmanneksi ja Simon Jean-Joseph sijalle 11.
Maria von Ilosvay

Maria von Ilosvay (8. toukokuuta 1913 Budapest – 16. kesäkuuta 1987 Hampuri) oli unkarilainen ooppera- ja konserttilaulaja, joka oli äänialaltaan altto.
Ilosvay sai lauluopetusta konservatoriossa Budapestissa ja Wienin musiikkiakatemiassa. Budapestissa hänen opettajiaan olivat Laura Hilgermann, Felicja Kaszowska ja Mária Budanovits. Vuonna 1937 Ilosvay voitti ensipalkinnon kansainvälisessä laulukilpailussa Wienissä. Tämän jälkeen hänet palkattiin Paul Csonkan yksityiseen oopperaseurueeseen esittämään Wolfgang Amadeus Mozartin varhaisia oopperoita. Yhdysvaltalainen impressaari Sol Hurok sai tiedon hankkeesta, neuvoi Csonkaa laajentamaan seuruetta ja lupasi järjestää sille Yhdysvaltain-kiertueen. Kiertue toteutui, ja Maria von Ilosvay oli mukana esiintymässä Yhdysvalloissa lokakuusta 1937 maaliskuuhun 1938. Ohjelmistoon kuului "Così fan tutte", jossa Ilosvay tulkitsi Dorabellan roolin. Lisäksi ohjelmistossa olivat Darius Milhaud'n "Le pauvre matelot", Jacques Ibert'n "Angélique" ja Gioachino Rossinin "La cambiale di matrimonio", joista kahdessa jälkimmäisessä Ilosvay esiintyi. Ilosvay teki esiintymisen myös Ernst Krenekin uudessa versiossa Claudio Monteverdin "L'incoronazione di Poppeasta".
Ilosvay sai vuonna 1940 kiinnityksen Hampurin valtionoopperaan, jonka jäsenenä hän pysyi uransa loppuun saakka. Hän oli Hampurin valtionoopperassa mukana kantaesittämässä Giselher Kleben oopperaa "Jacobowsky und der Oberst" 2. marraskuuta 1965 ja Milko Kelemenin oopperaa "Der Belagerungszustand" 13. tammikuuta 1970. Toisen maailmansodan jälkeen Ilosvay esiintyi vierailijana valtionoopperoissa Wienissä, Münchenissä ja Stuttgartissa sekä Lontoon Covent Gardenissa ja Milanon La Scalassa. Vuosina 1953–1958 hän kuului Bayreuthin musiikkijuhlien esiintyjistöön. Siellä hän esiintyi "Reininkullassa", "Siegfriedissä", "Valkyyriassa", "Jumalten tuhossa" ja "Parsifalissa". Salzburgin musiikkijuhlilla Ilosvay osallistui Frank Martinin "Le vin herbén" ensimmäiseen näyttämöesitykseen 15. elokuuta 1948 ja Carl Orffin "Antigonaen" kantaesitykseen 9. elokuuta 1949.
Vuodesta 1956 lähtien Ilosvaylla oli vierailijasopimus Covent Gardenissa. Hän oli myös arvostettu konserttilaulaja. Ilosvay teki kaksi soololevytystä Philips Recordsille ja osallistui vuonna 1953 "Hannun ja Kertun" kokonaislevytykseen Herbert von Karajanin johdolla. Vuonna 1955 hän levytti Roomassa Paul van Kempenin johdolla Giuseppe Verdin "Requiemin" Gré Brouwenstijnin, Petre Munteanun ja Oskar Czerwenkan tulkitessa muut solistiset osuudet. Ilosvaylta on säilynyt myös Bayreuthin musiikkijuhlilla tehtyjä liveäänityksiä.
Markku Eiskonen

Markku Johannes Eiskonen (25. huhtikuuta 1945 Lappeenranta – 12. heinäkuuta 1972 Lappeenranta) oli suomalainen jääkiekkohyökkääjä, joka pelasi SM-sarjassa aikana 1963–1969 sekä kauden 1969–1970 Suomensarjassa. ”Manka” edusti koko uransa SaiPan riveissä ja voitti SM-pronssia vuonna 1966. Eiskonen pelasi kaksi A- ja kuusi B-maaottelua. Eiskonen oli joukkueensa pistepörssin kärjessä kautena 1967–1968. Eiskosen elämä päättyi varhain hänen menehtyessä 27-vuotiaana hukkumisonnettomuudessa. Eiskosen isä Toivo oli hukkunut kolme vuotta aiemmin.
Jääkiekon ohella Eiskonen myös purjehti SM-tasolla Vikla-luokassa sekä pelasi jää- ja jalkapalloa. Hän kuului Lappeenrannan Purjehdusseuraan, Veiterään ja Lappeenrannan Pallo-Tovereihin.
Aivo-jänneksantomatoosi

Aivo-jänneksantomatoosi on autosomissa peittyvästi periytyvä aineenvaihduntasairaus, joka johtuu CYP27-entsyymiä tuottavan geenin mutaatiosta. Mutaatio aiheuttaa kolesteroliaineenvaihduntaan vaikuttavan entsyymipuutoksen, jonka seurauksina plasmassa ilmenee erittäin korkeita kolestanoli- ja sappialkoholipitoisuuksia. Kolestanolia ja kolesterolia kertyy sairastuneilla kudoksiin liikaa. Aivo-jänneksantomatoosin arvioitu esiintyvyys on 3–5/100 000.
Oireet.
Aivo-jänneksantomatoosin oirekuva voi vaihdella huomattavasti niin oireiden laadun ja vaikeusasteen kuin puhkeamisiänkin osalta. Vastasyntyneen ikterus on mahdollinen. Lapsuudessa voi ilmetä ripulia ja harmaakaihia. Myös oppimisvaikeudet ja kehitysviiveet ovat mahdollisia. Akillesjänteet ja muut jänteet voivat myöhemmässä vaiheessa paksuuntua. Neurologiset oireet alkavat yleensä nuoruusiällä tai nuorella aikuisiällä. Taudinkuva on vähitellen etenevä. Jos aivo-jänneksantomatoosi puhkeaa aikuisena, taudinkuvaa hallitsevat neurologiset ja psykiatriset oireet. Selittämätöntä ripulia voi esiintyä potilailla missä tahansa iässä. Osa potilaista saattaa myös sairastua sepelvaltimotautiin ja saada sydäninfarktin tavallista nuorempana.
Diagnostiikka ja hoito.
Aivo-jänneksantomatoosia voidaan epäillä, jos henkilöllä on vähintään kaksi seuraavista oireista:
Etenkin varhain puhjennut harmaakaihi ja ripuli voivat viitata tautiin, varsinkin jos samanaikaisesti esiintyy psykiatrisia ongelmia. Aivo-jänneksantomatoosin diagnoosin varmistaa geenitutkimus. Aluksi tärkeää on määrittää kolestanolipitoisuus plasmasta ja sappialkoholipitoisuudet virtsasta. Jos sairastuneella on neurologisia oireita, magneettikuvauksessa ovat tyypillisesti havaittavissa pikkuaivojen kudoskato sekä tyvitumakkeiden, pikkuaivojen dentatustumakkeen ja aivokammioita ympäröivän valkean aineen voimistuneet signaalit.
Aivo-jänneksantomatoosiin liittyvä ripuli voidaan hoitaa kenodeoksikoolihapolla. Jos sen käyttö aloitetaan varhain, neurologisten oireiden puhkeaminen saatetaan jopa onnistua ehkäisemään. Pääsääntöisesti samanaikaisesti käytetään statiineja. Neurologisten oireiden hoito on oireenmukainen ja riippuu niiden laadusta.
Luettelo valtioista kullantuotannon mukaan

Tämä on luettelo valtioista kullantuotannon mukaan. Luvut ovat vuoden 2022 tuotantomääriä. Tuolloin Kiina oli eniten kultaa tuottanut valtio maailmassa, ja sen osuus koko maailman kullantuotannosta oli noin kymmenen prosenttia. Etelämannerta lukuun ottamatta kultakaivostoimintaa harjoitetaan kaikilla mantereilla.
Puolan metsät

Puolan metsät käsittävät 28% Puolan pinta-alasta. Metsistä suurimman osan omistavat julkiset yhteisöt ja yksityisomistuksessa on 17 % metsistä. Metsät ovat enimmäkseen havumetsiä. Metsäteollisuudesta saatavasta puuaineksesta melkein kaikki menee maan oman teollisuuden käyttöön.
Puolassa jokamiehenoikeudet sallivat vapaan liikkumisen metsissä ja valtion metsissä marjojen ja sienten poimiminen omaan käyttöön on vapaata. Tästä voidaan poiketa tietyillä alueilla, missä marjojen ja sienien keruun voidaan katsoa olevan uhka alueen ekologialle. Jos marjoja tai sieniä kerätään myytäväksi, asiasta tehdään sopimus paikallisen metsähallinnon piirikunnan kanssa.
Osittain Puolan alueella sijaitseva Białowieżan metsä on ainoa Euroopan luonnontilainen lehtimetsä ja se on Unescon maailmanperintölistalla. Puolassa on 23 kansallispuistoa ja luonnonsuojelun piirissä olevia kohteita on yhteensä 1200. Luonnonsuojelualueisiin kuuluvien alueiden pinta-ala on yhteensä 100 000 neliökilometriä. Puolassa esiintyviä kasvilajeja on 2000 ja Puolan luonnossa elää joitakin eläinlajeja, jotka ovat kadonneet muualta Euroopasta.
Ole Jacob Broch

Ole Jacob Broch (14. tammikuuta 1818 Fredrikstad, Norja – 5. helmikuuta 1889 Sèvres, Ranska) oli norjalainen matematiikan professori ja poliitikko. Hän opiskeli Pariisissa, Berliinissä ja Königsbergissä. Vuodesta 1848 hän opetti matematiikkaa Oslon yliopistossa, ja 1858 hänet nimettiin professoriksi. Broch kirjoitti myös matematiikan ja fysiikan oppikirjoja. Vuonna 1879 hänet valittiin kansainvälisen paino- ja mittatoimiston johtajaksi.
Broch oli kansanedustajana suurkäräjillä vuosina 1862–1869 ja toimi 1869–1872 merenkulkuministerinä. Lisäksi hän ehti urallaan työskennellä myös Den norske Creditbankin johtajana.
Mariankirkko (Bergen)

Mariankirkko (norj. "Mariakirken") on Norjan Bergenissä sijaitseva 1100-luvun puolivälistä peräisin oleva basilikan mallinen kivikirkko. Sitä on toisinaan kutsuttu myös nimellä Tyskekirken, sillä saksalaiset kauppiaat käyttivät sitä keskiajalla omiin jumalanpalveluksiinsa. Kauppiaiden varoilla se myös sai muita kaupungin tuolloisia kirkkoja huomattavasti koristeellisemman sisustuksen. Muun muassa alttarikaappi tuotiin Lyypekistä.
Christian Andersen

Christian Møss Andersen eli ”Buzz” (s. 14. maaliskuuta 2003) on tanskalainen "Counter-Strike 2" -ammattilainen. Hän on edustanut OG Esportsia elokuusta 2024 lähtien.
Andersen on edustanut urallaan myös muun muassa joukkueita Astralis, MAD Lions, AGF ja Entropiq. Astraliksen riveissä hän tuli sijalle 3.–4. IEM Cologne -turnauksesta vuonna 2023. Semifinaalitappiossa G2 Esportsia vastaan Andersenin keskiarvo oli 0,73.
Fl0m

Erik ”fl0m” Flom (s. 14. syyskuuta 1992) on yhdysvaltalainen "Counter-Strike 2" -ammattilainen. Hänet tunnetaan myös erittäin aktiivisesta striimauksestaan.
Ura.
Vuoden 2012 lokakuussa fl0m siirtyi ensimmäiseen joukkueeseensa, joka oli Monomaniac eSports sen perustamispäivänä. Organisaatio lakkautettiin kuitenkin nopeasti ja fl0m siirtyi seuraavaksi Exertus eSportsiin, jossa hän pelasi toukokuulle 2014 asti. Vuonna 2014–2015 fl0m vuorotteli useiden eri joukkueiden välillä, joita olivat Mythic, NetcodeGuides.com, Luminosity Gaming ja Noble eSports. Elokuussa 2016 fl0m siirtyi uudestaan nykyiseen joukkueeseensa Mythiciin. Heidän kanssaan fl0m on voittanut kaksi C-tason turnausta, jotka olivat ESEA Cash Cup: North America - Summer 2020 #1 ja ESEA Season 40: Advanced Division - North America. Jälkimmäisessä flomin rating oli joukkueensa keskivertoa (1,33).
Tarvaalankoski

Tarvaalankoski on Keski-Suomessa Laukaan Tarvaalan kylässä sijaitseva koski, joka muodostaa Rautalammin reitistä noin 350 metriä (tai 200 m ) pitkän osuuden. Vesi laskee koskessa Kuusvedestä Saraaveteen.
Yleistä.
Järvien välinen osuus on 350 metriä pitkä (karttoja vertaamalla ), josta koskea on noin 200 metriä. Koski on 50–150 metriä leveä ja vesi putoaa siinä 0,1 metriä (, Koski-inventoinnissa ilmoitetaan 1,3 metriä). Kosken vasen puolisko on matala ja kivikkoinen. Siellä sijaitsee sen ainoa saari. Kosken läpi on kartoissa syväykseltään 0,7 metrin veneväylä.
Hydrologiaa.
Kosken yläpuolisen valuma-alueen pinta-ala on 7 312,23 neliökilometriä ja sen järvisyys on 20,18 % . Kosken keskivirtaama on noin 64 kuutiometriä sekunnissa (Tarvaala-esitteessä ilmoitetaan myös 75 m³/s ).
Luontoarvoja.
Tarvaalankoski on suojeltu erikseen koskiensuojelulailla, mutta se sisältyy myös Vatianjärven–Saraaveden alueen Natura 2000-hankkeeseen (FI0900104, 394 hehtaaria).
Simunankoski kuluu mukaan Konnevesi-Laukaa-melontareittiin. Koskeen myydään kalalupia erikseen.
Koskessa kutee Päijänteen taimen. Koskessa elää taimen, siika, kuore, hauki, särki, salakka, säynävä, sorva, lahna, pasuri, kivennuoliainen, ankerias, made, ahven, kuha, kiiski ja kivisimppu, joista yleisimpiä ovat särki, ahven, kivisimppu ja made.
Historiaa.
Vuonna 1882 on kosken etelärantaan rakennettu vesimylly. Koskessa on toiminut toinenkin vesimylly ja lisäksi vesisaha. Koski on perattu uittoa varten ja kosken pohjoisrantaan rakennettiin vuosina 1843–1846 venekanava, jonka vieressä toimi puinen veneen vetotie. Venekanavan vuoksi yläpuolisen Kuusveden vedenpinta laski 45–60 senttimetriä. Veneiden vetotie uusittiin ja kanava ruopattiin vuosina 1862–1863. Venekanava korvattiin myöhemmin uittosuisteilla, joiden puinen kansi oli 1,5 metriä leveä.
Sahan lisäksi vesivoimaa käytettiin myös pärehöylän ja myöhemmin pienen sähkölaitoksen pyörittämiseen. Vesimyllyt saivat lisävoimaa ylävirran puolella sijainneesta sulkupadosta. Vuonna 1949 Kuusveden pintaa laskettiin, jolloin vesimyllyt poistuivat käytöstä.
Keisarillinen senaatti määräsi 23.3.1914 Rautalammin lauttausväylästä. Uittotoiminta oli alkanut kuitenkin jo 1850-luvulla ja sitä jatkettiin vuoteen 1964 saakka. Vuosina 1972–1973 uittolaitteet purettiin pois. Koski on ennallistettu vuonna 2002 ja se on suosittu kalastuskohde.
Dan Madesclaire

Dan ”apEX” Madesclaire (s. 22. helmikuuta 1993) on ranskalainen "Counter-Strike 2" -ammattilainen. Hänen nykyinen joukkueensa on Team Vitality, jossa hän pelaa kapteenina. Hänet on valittu urallaan kahdesti maailman 20 parhaan pelaajan joukkoon.
Madesclaire on edustanut aiempina vuosinaan muun muassa joukkueita LDLC, Titan, Team EnVyUs ja G2 Esports. Hän on voittanut urallaan kolme major-turnausta: DreamHack Open Cluj-Napocan, BLAST Paris Majorin ja BLAST Austin Majorin.
Leo Jannesson

Leo ”Leo” Jannesson (s. 15. joulukuuta 2003) on ruotsalainen "Valorant"-ammattilainen. Hänen nykyinen joukkueensa on Fnatic.
Aikaisemman joukkueensa Guild Esportsin riveissä Leon paras saavutus oli toinen sija VCT 2021: Europe Stage 2 Challengers 1:sta. Fnaticin riveissä hän on saavuttanut kaksi S-tason turnausvoittoa turnauksista VCT 2023: LOCK//IN São Paulo ja VCT 2023: Masters Tokyo. Lisäksi joukkue tuli toiselle sijalle VCT 2023: EMEA League:sta.
Stree

Stree (, ) on vuonna 2018 ensi-iltansa saanut intialainen hindinkielinen kauhukomediaelokuva, jonka on ohjannut Amar Kaushik. Keskeisiä rooleja näyttelevät Shraddha Kapoor, Rajkummar Rao, Pankaj Tripathi, Aparshakti Khurana ja Abhishek Banerjee. Juoni perustuu karnatakalaiseen Nale Ba (”Tule huomenna”) -urbaanilegendaan.
Juoni.
Pienessä Chanderin kaupungissa miehet elävät Stree-nimisen pahan hengen pelossa, joka sieppaa miehiä yöllä.
Vastaanotto.
Box Office India julisti "Streen" ”superhitiksi”.
Isobutyronitriili

Isobutyronitriili (C4H7N) on nitriileihin kuuluva orgaaninen yhdiste. Yhdistettä voidaan käyttää orgaanisen kemian synteeseissä ja liuottimena.
Ominaisuudet, valmistus ja käyttö.
Huoneenlämpötilassa isobutyronitriili on väritöntä nestettä. Yhdiste liukenee vain hieman veteen, mutta paremmin se liukenee useisiin orgaanisiin liuottimiin, esimerkiksi etanoliin, dietyylieetteriin, asetoniin ja bentseeniin.
Isobutyronitriiliä valmistetaan isobutyyrialdehydin, ammoniakin ja hapen tai isobutanolin ja ammoniakin reaktiolla. Jälkimmäisessä reaktiossa katalyyttinä käytetään kuparia.
Isobutyronitriilistä valmistetaan maatalouskemikaaleja, esimerkiksi diatsinonia. Yhdistettä voidaan käyttää myös liuottimena.
Marien Ngouabi -yliopisto

Marien Ngouabi -yliopisto (, lyh. UMNG) on Brazzavillessa, Kongon tasavallassa sijaitseva yliopisto, joka on perustettu vuonna 1971. Presidentti Marien Ngouabin salamurhan jälkeen 18. maaliskuuta 1977 yliopisto nimettiin uudelleen hänen kunniakseen 28. heinäkuuta 1977. 
Yliopiston tavoitteena on tarjota Kongon asukkaille korkeakoulutusta, tutkimusta ja asiantuntemusta, jolla pyritään vaikuttamaan Kongon kehitykseen ja yhdentymiseen. Yliopisto on keskittynyt tieteeseen, tekniikkaan ja kulttuuriin.
Yliopistolla on 11 toimipistettä: National School of Administration and Magistracy, Teacher Training School, National School of Agronomy and Forestry, National School of Engineering, Faculty of Law, Faculty of Economics, Faculty of Arts and Social Sciences, Faculty of Health Sciences, Higher Institute of Sports and Physical Education, Faculty of Science and Technology ja igher Institute of Management.
Victoria 3

Victoria III on Paradox Development Studion kehittämä ja Paradox Interactiven julkaisema strategiapeli, joka julkaistiin 25. lokakuuta .
Pelaaminen.
Peli on suurstrategiapeli, joka antaa vuosisadan jakson pelaamiseen. Peli keskittyy valtion politiikan ohjaamiseen diplomatian, talouden ja sodan keinoilla. 
Pelissä pelaaja ohjaa valitsemaansa valtiota aikakautena, joka yltää vuodesta 1836 vuoteen 1936.
Vastaanotto.
Peli sai IGN:n arvostelussa arvosanaksi 8/10. Pelin simulaation mittakaavaa kehuttiin, ja sen sanottiin toimivan hyvin. Heikompina puolina mainittiin keskeneräiseltä tuntuva sodankäynti sekä kummallisuudet tekoälyvastustajien käyttäytymisessä.
Franchi SPAS-15

Franchi SPAS-15 ("Special Purpose Automatic Shotgun") on italialaisen Franchin valmistama itselataava/pumpputoiminen haulikko, joka esiteltiin 1980-luvun puolivälissä.
Franchi SPAS-15 suunniteltiin edeltäjänsä Franchi SPAS-12:n tavoin sotilas- ja poliisikäyttöön. Aseen tuotanto aloitettiin vuonna 1986. Aseessa voi myös edeltäjänsä tavoin vaihtaa ampumamuotoa pumpputoimisen ja itselataavan välillä. Edeltäjästään poiketen SPAS-15 käyttää lippaita.